Kemm qegħdin tajjeb f' dan il- pajjiż ! Mela għaqda volontarja b' ponn membri għandha tissottometti l- kontijiet tagħha lill- Kummissarju għall- Ghaqdiet Volontarji sabiex tkun tista' tieħu fondi mill- istat u tagħmel ġabriet pubbliċi . Partit politiku kbir li jieħu € 100 , 000 fis- sena mill- istat ( u jiġbor flejjes kbar kemm f' kampanji fuq it- televiżjoni kif ukoll minn wara l- kwinti ) m' huwiex obbligat li jibbublika l- kontijiet tiegħu ! Qeghdin niffaccjaw sitwazzjoni fejn il- partiti l- kbar qegħdin jaħdmu qishom oligarkiji li l- għan tagħhom huwa li jaħkmu u jinfiltraw f' kull qasam tal- pajjiż . Dawn huma l- istess partiti li jaqblu bejniethom f' bosta affarijiet minn fuq dahar il- poplu . Nghidu aħna jaqblu li jeżentaw lilhom infushom mill- liġi tad- data protection - għalhekk jistgħu jiġbru informazzjoni privata ta' kull ċittadin mingħajr ebda permess miċ- ċittadini . Jaghmlu ukoll minn kollox biex jeskludu lill ħaddieħor milli jidħol fil- parlament , permezz ta' liġi elettorali li hija parodija ta' sistema ġusta u ekwa . Jaqsmu l- postijiet fuq bordijiet nazzjonali – l- aqwa li jeskludu lill- ħaddieħor . Fejn jidħol l- iffinanzjar tal- partiti , il- Partit Nazzjonalista u l- Partit Laburista qegħdin iżommu skiet kbir sabiex jiżguraw li ma jkunx hawn bidla mis- sistema preżenti . M' hijiex sorpriża li z- żewġ partiti baqgħu muti dwar rapport riċenti tal- Grupp tal- Pajjizi kontra l- Korruzzjoni fi ħdan il- Kunsill ta' l- Ewropa ( GRECO ) . Dan ir- rapport jgħid li l- Partiti għandhom jiddikjaraw id- donazzjonijiet li huma ikbar minn ċertu ammont u li għandhom jiżvelaw l- identita' ta' min itihom id- donazzjonijiet . Jghid ukoll li donazzjonijiet minn sorsi mhux magħrufa għandhom jitwaqqfu u li l- partiti politiċi għandhom ikollhom sistemi propja tal- kontijiet u ta' l- awditjar . Ir- rapport GRECO juri tħassib dwar il- fatt li huma biss il- PN u l- PL li huma rappreżentati fil- Kumitat Malti li suppost qed jieħu ħsieb din il- kwistjoni , liema kumitat jispikka bil- letargija li għandu . Is- sistema preżenti dwar l- iffinanzjar tal- partiti tista' tiġi deskritta bħala waħda tal- ħasil tal- flus politiku . Hemm min għandu influenza kbira fuq il- partiti politiċi iżda ma teżisti l- ebda sistema ta' kontijiet li turi dan . B' naqra immaginazzjoni wieħed malajr jintebaħ kif verament tista' tagħmel triq fil- baħar bil- flus . Bl- istess mod , is- sistema ta' ddikjarar tan- nefqa tal- kandidati fl- elezzjonijiet ġenerali , Ewropej u lokali hija farsa . Hija ovja li numru ta' kandidati jonfqu iktar flus minn dak permess bil- liġi f' sistema ta' pjaċiri , bil- barka tal- Kumissjoni Elettorali – li , għal darb ' oħra hija kkontrollata mill- PN u l- PL . . l- istess bħall- Awtorita' tax- Xandir , bil- ħaqq . Jekk hawn min qed joħlom li Gvern Laburista ser ibiddel din is- sistema , infakkar li l- PL , l- istess bħall- PN , baqa sieket dwar ħafna decizzjonijiet li affettwaw ċertu interessi … bħal , ngħidu aħna , il- fatt li l- Gvern ħafer € 3.3 miljun lill- kumpanija MIDI għal skart ta' kostruzzjoni li ntefa' fil- baħar . Nistghu nibqgħu naċċettaw is- sistema ta' ħasil ta' flus politiku ? Alternattiva Demokratika temmen li għandu jkun hemm regoli ċari dwar l- iffinanzjar tal- partiti . Fost il- proposti ta' AD , wieħed isib li donazzjonijiet ta' iktar min € 5 , 000 għandhom jiġu ddikjarati mill- partiti u dawk iktar minn € 40 , 000 għandhom ikunu illegali . Nemmnu ukoll li l- istat għandu jiffinanzja lill- partiti politiċi permezz ta' € 3 għal kull vot fuq livell nazzjonali ( f' elezzjonijiet ġenerali jew Ewropej ) . L- iffinanzjar tal- partiti mill- istat tista' twassal għal iktar trasparenza speċjalment jekk tiġi kkumpanjata minn regoli stretti li jġiegħlu lill- partiti sabiex ikollhom kontijiet awditjati . L- iffinanzjar tal- partiti kollha mill- istat ġiet pprovata f' demokraziji stabiliti fl- Unjoni Ewropea , u din is- sistema hi appoggjata mir- rapport GRECO tal- Kunsill ta' l- Ewropa . Malta qiegħda l- bogħod ferm minn sistema tassew ġusta dwar l- iffinanzjar tal- partiti . Kulhadd jaf kemm jingħataw pjaċiri u kemm hawn minn għandu nfluenza fuq il- partiti l- kbar . Imbaghad noqoghdu ngorrru bil- koruzzjoni u nuqqas ta' demokrazija . Izda x' nippretendu jekk nivvutaw biex inżommu kollox kif inhu ?